**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 30.09.2020. godine broj: 01-3-77-8-2/20 imenovani smo u komisiju za ocjenu i odbranu završnog rada na drugom (II) ciklusu studija studentice **Hazime Hajdarbegović** pod naslovom:

**„UPRAVLJANJE OTPADOM NA PODRUČJU TUZLANSKOG KANTONA“**

Komisija je u sastavu:

1. Prof. dr. Ćamil Husejnbašić, prof. emeritus, predsjednik
2. Prof. dr. Dželal Ibraković, član, mentor
3. Prof. dr. Zlatan Bajramović, član
4. Prof. dr. Darvin Lisica, zamjenik člana

Mentor rada je prof. dr. Dželal Ibraković

Shodno Pravilima studiranja drugi (II) ciklus studija na Univerzitetu u Sarajevu, studentica je podnijela zahtjev za ocjenu i odbranu završnog rada i priložila sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom. Pregledom rada komisija je ocijenila da se studentica **Hazima Hajdarbegović** pridržavala teme za izradu završnog rada. Daje se kratak rezime završnog rada

*Kandidatkinja je u svome radu detaljno elaborirala stanje upravljanja otpadom u svakoj od općina Tuzlanskog kantona. Pri tome je problem zbrinjavanja tj. odlaganja otpada postavila u širi kontekst obzirom da tpad znatno utiče na životnu sredinu , okoliš i zdravlje ljudi, stavljajući akcenat na potrebu njegovog propisnog i pravilnog odlaganja. Komparirajući legislativu Evropske Unije i iskustva Bosne i Hercegovine jasno je da u eventualnim pristupnim pregovorima oko članstva u Evropskoj Uniji ova oblast upravljanja otpadom, kao i cijeli set ekoloških standarda, je jedna od najzahtjevnijih i tražiće potpunu promjenu pristupa. Taj pristup je u savremenim uvjetima parcijalnog karaktera pri čemu nedostaje akcija na nivou države kako bi se ostvarile veoma lako moguće uštede u upravljanju otpadom prema uzoru razvijenih evropskih država, ali i ostvarile ogromne uštede na supstituciji uvoza raznih otpadnih materijala (starog papira, odjeće itd.) samo primjenom standarda odvajanja i reciklaže. Prvenstveno se mora pristupiti uspostavljanju legislative koja mora biti usaglašena sa standardima koje propisuju direktive Evropske Unije, a ništa manje značajno je i mijenjanje svijesti stanovništva, a potom primjena moderne tehnologije u pravilnom prikupljanju, obradi i zbrinjavanju otpada. I situacija u Tuzlanskom kantonu je slična ukupnom bosansko-hercegovačkom iskustvu pri čemu je podučje ovog kantona i u težoj situaciji jer ima značajne količine industrijski opasnog otpada koji je često u fokusu javnosti zbog zagađivanja vodotokova, pa se samim tim otvara i problem zbrinjavanja ovog otpada i informiranje javnosti o potencijalnim opasnostima. S pravom se uočava i u ovom radu da je za opći pristup ekologiji, pa i upravljanju otpadom, potrebno učešće svih građana, te aktivna uključenost obrazovnih, zdravstvenih i drugih institucija, a posebno rad na takvim zakonskim rješenjima koja će se efikasno primjenjivati bez reduciranog ili politikanskog pristupa.*

Komisija konstatira da je završni rad studentice **Hazime Hajdarbegović** rad u kojem je studentica obradila odabranu temu primjenom naučnih/stručnih metoda, te time dokazala da je savladala nastavni plan i program studija, stekla potrebno znanje i osposobila se za njegovu primjenu, kao i da je osposobljena da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentici **Hazimi Hajdarbegović** odobri javnu odbranu.

Sarajevo, 04.06.2021. godine

K O M I S I J A:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prof.dr. Ćamil Husejnbašić, prof.emeritus, predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prof. dr. Dželal Ibraković, mentor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prof. dr. Zlatan Bajramović, član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prof. dr. Darvin Lisica, zamjenik člana